b'\n_START_ARTICLE_\nBrynjulf Bull\n_START_SECTION_\nOppvekst og utdannelse\n_START_PARAGRAPH_\nBrynjulf Bull ble f\xc3\xb8dt i Kristiania som en av flere s\xc3\xb8nner til forretningsmannen Trygve Bull og Sally, f\xc3\xb8dt Friis. En av br\xc3\xb8drene hans var Trygve Bull. P\xc3\xa5 farssiden tilh\xc3\xb8rte familien den tr\xc3\xb8nderske slekten Bull._NEWLINE_Etter skolegang p\xc3\xa5 Fru Nielsens Latin- og realskole avla han examen artium ved Oslo katedralskole i 1925 og begynte deretter p\xc3\xa5 jusstudier ved Universitetet i Oslo._NEWLINE_Som student ble han med i den kommunistiske akademikergruppen Mot Dag og organisasjonen Clart\xc3\xa9 som var mer internasjonalt orientert, men i Norge n\xc3\xa6rt knyttet til Mot Dag. Han ble leder for Clart\xc3\xa9 i 1933. I 1935 var han leder for Det Norske Studentersamfund. _NEWLINE_Han var interessert i skuespillerkunst og involverte seg b\xc3\xa5de som skuespiller og som leder i Studentersamfundets Theater ved Det Norske Studentersamfund._NEWLINE_Han avla juridisk embetseksamen i 1930.\n_START_SECTION_\nKarriere\n_START_PARAGRAPH_\nI 1933 etablerte Bull sin egen advokatpraksis hvor han blant annet tok saker for fagbevegelsen og straffesaker. Under krigen ledet arbeidet for fagbevegelsen til at han ble arrestert av tyskerne og satt fengslet blant annet p\xc3\xa5 Grini fra 1942 til 1944. _NEWLINE_Han var statsadvokat for landssviksaker 1945\xe2\x80\x9347._NEWLINE_Fra 1953 til 1963 var han leder i Arbeidsretten._NEWLINE_Etter Mot Dag gikk inn i Arbeiderpartiet ble ogs\xc3\xa5 Brynjulf Bull engasjert der. Han ble valgt inn i Oslo kommunestyre i 1945. I 1948 ble han varaordf\xc3\xb8rer og i 1952 ordf\xc3\xb8rer. Ordf\xc3\xb8rerposisjonen innehadde han til 1975 med unntak av periodene 1956-1959 og 1962-1963._NEWLINE_I 1966 var han sentral i l\xc3\xb8sningen av \xc2\xabteaterstreiken\xc2\xbb.  Bull var p\xc3\xa5driver for, og f\xc3\xb8rste styreleder i Oslo Konserthus. I Oslo er vestre del av R\xc3\xa5dhusplassen oppkalt etter ham._NEWLINE_Han mottok St. Hallvard-medaljen i 1976.\n_START_SECTION_\nFamilie\n_START_PARAGRAPH_\nBull var fra 1937 gift med Ruth Bernhardina \xc3\x98grim og er far til tidligere statssekret\xc3\xa6r Bernt Bull._NEWLINE_Politikeren, forfatteren og skolemannen Trygve Bull var hans bror.'